**PLAN I PROGRAM RADA**

**KANDIDATA ZA PREDSJEDNIKA HRVATSKOG SAVATE SAVEZA**

**za razdoblje 2025. - 2029.**

KANDIDAT:

**PREDRAG ŠIMUNEC**

studeni, 2024.

Uvod

Kako je prikupljanjem prijedloga kandidata od svih članica Saveza proizašla i moja kandidatura, odlučio sam ju prihvatiti s ciljem daljnjeg unaprjeđenja našeg Saveza. U nastavku iznosim plan i program rada Hrvatskog savate saveza za razdoblje trajanja ovog mandata (4 godine)

Sadržaj plana i programa:

* Osnovni podaci o kandidatu
* Ciljevi koji se žele postići i program rada Saveza kojim se žele ostvariti utvrđeni ciljevi

# Osnovni podaci o kandidatu

Ime i prezime: Predrag Šimunec Datum i mjesto rođenja: 05.12.1976. Adresa: Gornji Kneginec, Toplička 103 Telefon: 095 9041044

Email: [predragsimunec@gmail.com](mailto:predragsimunec@gmail.com)

OBRAZOVANJE U SPORTU

* 6. veIjače 2015. Kineziološki fakultet- stručni studij za izobrazbu trenera, studijski smjer KONDICIJSKA PRIPREMA SPORTAŠA, stručni prvostupnik (baccalaureus) trenerske struke

RADNO ISKUSTVO U SPORTU

* 2020.-2024. predsjednik Hrvatskog savate saveza
* 2022. član CDI-a svjetske savate federacije Fis-av
* od prosinca 2014. - SK „Šimunec-Gym“ Varaždin- utemeljitelj, predsjednik i glavni trener
* 1997. - 2019. jedan od osnivača kluba, tajnik te glavni trener u SK „Omega-Gym“ Kneginec- trener svih dobnih i natjecateljskih skupina, trener rekreativaca svih dobnih skupina, voditelj rekreacije za stariju životnu dob i rekreaciju žena
* 2010. - 2014. tajnik Športske zajednice Općine Gornji Kneginec
* od siječnja 2013. izbornik seniorske i juniorske reprezentacije Hrvatske u combat savateu
* od listopada 2013. predsjednik Savate saveza Varaždinske županije
* 2014. potpredsjednik Športske zajednice Općine Gornji Kneginec
* 2016. autor knjige „ Savate- Boxe Francaise“

PROJEKTNO ISKUSTVO

* 2019. voditelj projekta **Fight4Health!** financiranog od strane Središnjeg državnog ureda za šport
* 2020. voditelj projekta **Vježbaj i ostani zdrav**, financiranog od strane Ministarstva demografije
* 2024. odlazak na stručno usavršavanje u sklopu Erasmus+ projekta **„Francuska veza“** u Toulouse u Francusku u potpunosti financiranog sredstvima Europske unije

# Ciljevi Hrvatskog savate saveza i program ostvarivanja ciljeva

Statut kao temeljni dokument Hrvatskog savate saveza jasno navodi koji su ciljevi ove organizacije.

U razdoblju koje slijedi nastojat ću ostvariti sljedeće ciljeve (ciljevi su citirani iz Statuta Hrvatskog savate saveza, članak 13.):

### Razvoj i promicanje savate sporta

Razvitak i promicanje savatea prioritet su koji se mora postaviti kao temelj postojanja ovog saveza. U tom smjeru provodit ću aktivnosti koje sam započeo prvenstveno unutar grada Varaždina, a zatim i Županije.

Osnivanje novih sportskih klubova je aktivnost koju treba poticati i kontinuirano razvijati. U vrijeme kada se stanovništvo Hrvatske općenito vrlo malo bavi sportskim aktivnostima, Hrvatski savate savez treba nastaviti svoj pozitivni trend, a to je rast broja članova i kontinuirano osnivanje novih klubova.

### Stvaranje uvjeta za postizanje vrhunskih dometa u savateu

Stvaranje uvjeta za postizanje vrhunskih rezultata u savateu jedan je od najtežih zadataka Saveza. Ovaj cilj vezan je uz financijske i Ijudske resurse u kojima nažalost naš Savez oskudijeva. Također, realizacijom nekih zajedničkih projekata pokušat ćemo povećati iznos tih sredstava — planirani projekti —ljetni kamp za savate sportaše, razvoj dualne karijere kroz Akademiju HOO-a i Sportskog učilišta u Zagrebu i slično.

Sportska infrastruktura vrlo je loša u svim sportovima i na svim područjima Republike Hrvatske. Nažalost, ta situacija osjeti se i u savateu i nije se značajno promijenila poslljednjih godina. Cilj poboljšanja materijalnih uvjeta kroz adekvatan prostor za trening i adekvatnu i dostatnu opremu za sve koji žele trenirati mora biti cilj koji je prioritet svim članicama Saveza.

### Širenje aktivnosti savatea, osobito djece i mladeži

Rad sa mladim dobnim skupinama smatra se jednim od najtežih trenerskih iskustava, no djeca i mladi čine bazu svakog sporta. Nažalost, kroz svoje trenersko iskustvo svjedok sam da je ta baza sve manja i da ako želimo održavati natjecanja i u idućim godinama, moramo hitno reagirati i ojačati bazu savatea — ulagati u djecu i mlade. Pod ulaganjima ne mislim samo na materijalna ulaganja već i na vrijeme koje je potrebno odvojiti za rad sa njima ali i stručnost i znanje svakog pojedinog trenera u savateu.

Mlade je sve teže motivirati za bilo kakav sport. Životne navike koje imaju ne potiču ih na tjelesnu aktivnost, a još manje na razvoj natjecateljskog duha. Svi sportovi osjećaju da je djece sve manje na borilištima.

U ovom segmentu poticat ću i razvoj volonterstva kod mladih trenera. Volontiranje je danas neopravdano zapostavljeno . Većina aktivnosti u svim našim klubovima odvija se volonterski, od strane entuzijasta i zaljubljenika u ovaj sport. Postoji prilika i način da se volonteri nagrade- ne uvijek materijalno, ali barem kroz stečeno iskustvo koje kasnije ima svoju vrijednost.

### Razvijanje i promicanje međusobne suradnje udruženih članica savatea

Razvoj i promicanje međusobne suradnje svih članica Saveza je smisao ove organizacije. Nažalost, događaji koji su nas zadesili u posljednje vrijeme svjedoče o vrlo lošoj situaciji unutar Saveza. Stanje se u posljednje vrijeme nije popravilo. Cilj mi je raditi na obnovi organizacijske klime u Savezu i jačanju fer-play odnosa i među klubovima ali i sportašima pojedinačno. Jedna od aktivnosti koja će imati funkciju team bulidinga ali opet i vrlo edukativnu namjenu je pokretanje Ijetnog kampa za savate borce. Kamp u trajanju od 5 radnih dana, u vrhunskim uvjetima za ovaj sport omogućit će druženje, upoznavanje i među trenerima i među sportašima, ali prije svega, osigurat će stjecanje određenih znanja i vještina koje će borcima koristiti u daljnjoj sportskoj karijeri.

### Ostvarivanje međunarodnih sportskih veza i suradnje

lako HSS već ima vrlo dobre odnose unutar savate svijeta, mišljenja sam da kroz različite projekte na međunarodnoj razini ta suradnje može biti učinkovitija u smislu korištenja i znanja i resursa koje imaju zemlje razvijenije od Hrvatske (npr. Francuska). Cilj mi je pokrenuti nekoliko međunarodnih projekata, prvenstveno u regiji, ali i šire. Projekti će se odnositi na usvajanje najboljih praksi u upravljanju klubovima i savezima, na standardizaciju sigurnosnih uvjeta treniranja kao i edukaciju vezanu za sprečavanje širenja dopinga, sprečavanje ozljeda i slično. Projektne ideje su već razvijene, potrebno ih je realizirati ali i pronaći izvore financiranja za iste. Cilj mi je prijavljivati Savez na sve pozive koji dodjeljuju bespovratna sredstva i na taj način osigurati barem dio potrebnih sredstava.

### Skrb o unapređenju stručnog rada i osposobljavanju stručnih djelatnika za savate sport

lako ga navodim posljednjeg, moram istaknuti da je meni osobno najvažniji cilj koji želim realizirati u ovom mandatu — povećanje mogućnosti ali i broja zainteresiranih mladih stručnjaka koji će nastaviti širenje ovog sporta bilo u Hrvatskoj ili izvan nje.

Jedna od mjera je kontinuirano poticanje mladih sportaša na osposobljavanje za savate trenere koje se odvija u suradnji sa Sportskim učilištem u Zagrebu. Sa njima se planiraju zajednički projekti koji bi proširili ponudu u programima koji se nude, ali i konkretnu financijsku pomoć sportašima koji se žele educirati.

Organizacijom seminara na godišnjoj razini ostvaruje se ne samo ovaj cilj već i dio međunarodne suradnje ali još važnije — druženje sportaša.

* **Projektno usmjerena organizacija i angažman svih u realizaciji projekata**

Kao što je već više puta navedeno u ovom programu, vremena koja su pred nama puna su neizvjesnosti i nesigurnosti koji značajno utječu ne samo na razvoj savatea i sporta općenito, već i samo preživljavanje sporta.

Projektni pristup osigurava promišljanje unaprijed i kreiranje projektnih ideja koje će pomoći da se navedena nestabilnost barem djelomično eliminira. U pojedinim ciljevima ovog programa navedeni su i konkretni projekti koji bi se trebali provesti u idućem mandatnom razdoblju, a ovdje ih navodim kako slijedi:

* + Ljetni kamp za savate natjecatelje svih dobnih skupina
  + Jačanje kapaciteta svih članica saveza u smislu edukacije o mogućnostima financiranja svih aktivnosti

Zaključak

Vrlo dinamična okolina poslovanja te cjelokupna situacija vezana za sport koja nam se dogodila u proteklom razdoblju, zahtjeva fleksibilne organizacije u kojima se brzo donose odluke, koje predvode promjene umjesto da reagiraju na njih ali i primjenu novih tehnologija kao u samom poslovanju Saveza tako i u odvijanju sportskih aktivnosti- Unaprjeđenje poslovanja **Hrvatskog savate saveza** mora dovesti HSS do takvog statusa - moderna, profesionalna i **fleksibilna organizacija koja će dati priliku svakom svojem članu za doprinos razvoju ovog sporta, ali i samog Saveza**.

U Varaždinu 8. 11. 2024.

Predrag Šimunec